RESOLUCIÓN do 11 de maio de 2009 pola que se convoca un curso de actualización en materia de violencia sexista.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 15/05/2009

Dentro das actividades programadas para o ano 2009, en virtude do convenio de formación asinado entre a Academia Galega de Seguridade Pública e o Concello de Vigo, anúnciase a convocatoria dun curso de actualización en materia de violencia sexista, conforme as seguintes bases:
1. Datos da actividade.
Denominación: actualización en materia de violencia sexista.
Tipo: curso.
Horas lectivas: 20.
Modalidade: presencial.
Obxectivos.
Mellorar a resposta policial ante as situacións de risco que sofren as vítimas de malos tratos, mediante o coñecemento dos aspectos legais da violencia de xénero, tanto substantivos como procesuais, e a protección integral ás vítimas.
Contido.
1º O marco normativo. A Lei orgánica 1/2004, integral de medidas de protección contra a violencia de xénero.
2º O Xulgado de Violencia sobre a Muller. Competencia obxectiva en materia penal: delitos e faltas. Competencia territorial. Competencia por conexión. Supostos prácticos.
3º Os delitos e faltas de competencia de Xulgado de Violencia sobre a Muller: exame dos tipos máis característicos. Interpretación xurisprudencial. Supostos prácticos.
4º Os procedementos perante o Xulgado de Violencia sobre a Muller: especial referencia á tramitación dos xuízos rápidos. Intervención policial e coordinación co xulgado. Xuízos inmediatos de faltas.
5º A orde de protección e outras medidas de protección. Presupostos, competencia, procedemento e efectos da orde de protección. Supostos prácticos, con especial atención á coordinación coas forzas e corpos de seguridade para a súa tramitación e cumprimento. O quebrantamento da medida de afastamento. Outras medidas de protección: medidas cautelares penais.
2. Desenvolvemento da convocatoria.
Destinatarios/as.
Persoal do corpo de policía local adscritos a unidades especializadas en violencia de xénero ou que desenvolvan de xeito exclusivo tarefas relacionadas con ese ámbito, do Concello de Vigo, para os que se reservan 12 prazas; o resto delas (8 prazas) cubrirase con solicitantes doutros corpos de policía local que cumpran os mesmos requisitos, tendo preferencia os dos concellos próximos a Vigo.
Prazas ofertadas.
20.
3. Solicitudes de participación.
Prazo de inscrición e presentación.
O prazo para de inscrición e presentación de solicitudes de participación rematará o día 25 de maio.
Os solicitantes que pertenzan ao corpo da Policía Local do Concello de Vigo deberán facer a súa solicitude a través da Academia de Formación de Policía Local do Concello de Vigo.
Os solicitantes que non pertenzan ao corpo da Policía Local do Concello de Vigo cubrirán a solicitude de participación que se encontra na páxina web da Agasp
http://Agasp.xunta.es, na alínea Actividades formativas, cursos con inscrición aberta (non serán admisibles outros modelos de solicitude
) e remitirana telematicamente.
Esta mesma solicitude, unha vez remitida a través da web, deberán imprimila, asinala a/o solicitante e obter tamén a sinatura da autoridade do concello de que dependan, e enviala á Academia Galega de Seguridade Pública; avenida da Cultura, s/n, 36680 A Estrada, a través do fax 886 20 61 22, por correo postal ou segundo o previsto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Selección e obrigas das persoas seleccionadas.
Os membros do corpo da Policía Local do Concello de Vigo serán seleccionados pola Xefatura da Policía Local do Concello de Vigo, e aos restantes seranlles de aplicación os criterios do proceso de selección dos cursos da Agasp previstos no artigo 20 do Regulamento de réxime interior da Agasp (Orde do 4 de febreiro de 2009; DOG nº 30, do 12 de febreiro), en relación co artigo 45 do Decreto 243/2008, do 16 de outubro, polo que se desenvolve a Lei 4/2007, de coordinación de policías locais.
As persoas seleccionadas pola Agasp teñen a obriga de participar no desenvolvemento da actividade, agás que comunicasen a súa imposibilidade de asistencia con, cando menos, 48 horas de antelación ao comezo desta. A dita renuncia deberase comunicar por escrito á Agasp, por correo electrónico ao enderezo formación.Agasp@xunta.es ou por fax ao número 886 20 61 22.
Noutro caso serán excluídas automaticamente da selección para as dez seguintes actividades que se convoquen, para as cales reúna os requisitos exixidos de participación (artigos 18 e 21 do Regulamento de réxime interior da Agasp, en relación co artigo 46 do Decreto 243/2008, do 16 de outubro).
Listaxe de solicitudes seleccionadas.
O día 26 de maio de 2009, a Academia Galega de Seguridade Pública publicará no taboleiro de anuncios e no sitio web
http://Agasp.xunta.es
, as solicitudes de participación que resultasen seleccionadas.
4. Desenvolvemento da actividade.
Lugar: aula de formación da Policía Local do Concello de Vigo; praza do Rei, s/n.
Horario: das 17.00 ás 21.00 horas.
Data de comezo: 1 de xuño.
Data de remate: 5 de xuño.
Certificado de aproveitamento.
Ao remate do curso entregaráselles un certificado de aproveitamento a aquelas persoas que acrediten a súa participación continuada nel e que superen as correspondentes probas de coñecementos.
5. Baremación da actividade.
Para os efectos do previsto nos anexos II e III da Orde do 28 de xaneiro de 2009, da Consellería de Presidencia, Administracións Públicas e Xustiza, publicada no DOG do 2 de febreiro, esta actividade terá unha baremación de 0,500 puntos.
6. Dereitos e deberes do alumnado participante.
Durante o desenvolvemento da actividade, ao alumnado seralle de aplicación, en canto aos dereitos e deberes, o previsto no Regulamento de réxime interior da Agasp, aprobado por orde da Consellería de Presidencia, Administracións Públicas e Xustiza, do 4 de febreiro de 2009 (DOG nº 30, do 12 de febreiro).
7. Modificacións e incidencias.
Tanto a Academia Galega de Seguridade Pública como o Concello de Vigo poderán modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 11 de maio de 2009.
P.A. (Decreto 23/1993, do 11 febreiro)
Montserrat Bolívar Chinchilla
Secretaria xeral da Academia Galega
de Seguridade Pública